लालूजी का भय चुनाव में दिखा, लगा की अगर लालूजी आ गए तो बंटाधार होना निश्चित है. रामविलास पासवान अपनी विश्वसनीयता खो चुके हैं. नितीश कुमार जी का विकल्प कोई नहीं था. सोनिया, राहुल और स्वयं प्रधानमंत्री जी ने लोगों को गुमराह करने की कोशिश की, लेकिन विकास जनता को अपनी आँखों के सामने दिख रहा था. नितीश कुमार और सुशील मोदी जी की नियत पर लोगों ने विश्वास किया, उन्हें लगा की अगर इन्हें मौका दिया जाय तो विकास के नए कीर्तिमान बन सकते हैं, चुनाव की खास विशेषता रही कि सम्पूर्ण समाज के लोगों ने एनडीए को विकास के लिए चुना. भाजपा के लिए नए रास्ते खुल गए हैं. क्योंकि एक खास तबके ने उससे जुड़ने की पहल कर दी है.